
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1013 


2 Αυγούστου 2001 


ΑΠΟΦΑΣΕΙ Σ 

Αριθ. ΔΙΠΑΔ/οικ/611 (1) 

Οδηγίες υποχρεωτικής εφαρμογής για το περιεχόμενο, 
τον έλεγχο καιτην έγκριση Προγράμματος Ποιότητας 
Έργου. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137Α/1985) Κυβέρ¬ 
νηση και Κυβερνητικά Όργανα 

2. Την με αριθμό Δ17α/10/30/Φ2.2.1/23.5.2000 Απόφα¬ 
ση του Πρωθυπουργού και Υπουργού ΠΕΧΩΔΕ "Ανάθεση 
αρμοδιοτήτων Υπουργού ΠΕΧΩΔΕ στους Υφυπουργούς 
ΠΕΧΩΔΕ" (ΦΕΚ664Β/24.5.2000). 

3. Τις διατάξεις του Π.Δ.81/99 (ΦΕΚ92Α/11.5.99) «Τρο¬ 
ποποίηση και Συμπλήρωση διατάξεων του Π.Δ. 428/95 
(ΦΕΚ245Α/24.11.95) "Σύσταση της Γενικής Δ/νσης Ποιό¬ 
τητας Δημοσίων Έργων του ΥΠΕΧΩΔΕ"». 

4. Την με αριθμό Δ16α/010/9/ΦΔ/9.1.91 απόφαση "Εξαί¬ 
ρεση διοικητικών πράξεων ή εγγράφων από τον κανόνα 
των τριών υπογραφών" (Εγκύκλιος 2/91). 

5. Τις διατάξεις του Ν. 1418/84 (ΦΕΚ 23Α/29.2.84) "Δη¬ 
μόσια Έργα και ρυθμίσεις συναφών θεμάτων" όπως έχει 
τροποποιηθεί και συμπληρωθεί και ισχύει σήμερα και ιδι¬ 
αίτερα το άρθρο 21 παρ. 1, αναφορικά με την έκδοση κα¬ 
νονισμών σχετικά με την ποιότητα των έργων. 

6 Τις διατάξεις του Π.Δ.609/85 (ΦΕΚ223Α/31.12.85) "Κα¬ 
τασκευή Δημοσίων Έργων" όπως έχει τροποποιηθεί και 
συμπληρωθεί και ισχύει σήμερα. 

7. Τις διατάξεις του Π.Δ.334/2000 (ΦΕΚ 279Α/ 
21.12.2000) "Προσαρμογή της Ελληνικής Νομοθεσίας για 
τα δημόσια έργα προς τις διατάξεις της Οδηγίας 93/37/ 
ΕΟΚ", όπως τροποποιήθηκε και συμπληρώθηκε. 

8. Το γεγονός ότι από τις διατάξεις της παρούσας από¬ 
φασης δεν προκύπτει δαπάνη εις βάρος του Κρατικού 
Προϋπολογισμού. 

9. Την εργασία του Συμβούλου ΣΔΕΠ/ΔΕ. 

10. Το κείμενο εργασίας "Οδηγίες για την Ποιότητα στα 
Δημόσια Έργα" που έγινε στα πλαίσια του Έτους Ποιότη¬ 
τας 1998 

11. Τις εργασίες της Επιτροπής Παρακολούθησης του 
Πιλοτικού Προγράμματος "Επιθεώρηση Τεκμηρίωσης 


του ΠΠΕ" του έργου "Εθνική Οδός Αθηνών - Λαμίας, τμή¬ 
μα από ανισόπεδο Κόμβο Πέτρου Ράλλη μέχρι ανισόπεδο 
Κόμβο Καβάλας" (Απόφαση του Γεν. Γραμματέα ΔΈ. με 
Αρ. Πρωτ. ΔΙΠΑΔ/380/29.6.2000, ορθή επανάληψη 
2 . 11 . 2000 ). 

12. Την με αρ. ΔΕΕΠΠ/ΟΙΚ/502/13.10.2000 Απόφαση 
του Υφυπουργού ΠΕΧΩΔΕ (ΦΕΚ 1265Β/18.10.2000) για 
την εκπόνηση και εφαρμογή Προγραμμάτων Ποιότητας 
στα Δημόσια Έργα. 

13. Το Διεθνές Πρότυπο για την Ποιότητα ΕΛΟΤ 130 
10005:2001 (130 10005:1995). 

Και επειδή: 

1. Υπάρχει ανάγκη εκσυγχρονισμού των διαδικασιών 
εκτέλεσης των Δημοσίων Έργων. 

2. Η σύνταξη Προγράμματος Ποιότητας Έργου (ΠΠΕ) 
θα πρέπει να γίνεται με ιδιαίτερη επιμέλεια και προσοχή 
ώστε να μην έρχεται σε αντιφάσεις με τα συμβατικά τεύ¬ 
χη του εκάστοτε έργου και επομένως απαιτούνται οδη¬ 
γίες για την σύνταξή του. 

3. Δεν υπάρχουν οδηγίες του Κυρίου του Έργου όσον 
αφορά τον έλεγχο και την έγκριση ενός ΠΠΕ και αυτό το 
κενό καλύπτουν οι παρακάτω οδηγίες υποχρεωτικής 
εφαρμογής, αποφασίζουμε: 

Την έγκριση των παρακάτω οδηγιών υποχρεωτικής 
εφαρμογής για το περιεχόμενο, τον έλεγχο και την έγκρι¬ 
ση των Προγραμμάτων Ποιότητας Έργων: 

ΟΔΗΓΙΕΣ ΓΙΑ ΤΟ ΠΕΡΙΕΧΟΜΕΝΟ, ΤΟΝ ΕΛΕΓΧΟ 
ΚΑΙ ΤΗΝ ΕΓΚΡΙΣΗ ΠΡΟΓΡΑΜΜΑΤΟΣ 
ΠΟΙΟΤΗΤΑΣ ΕΡΓΟΥ (ΠΠΕ) 

1. ΓΕΝΙΚΑ 

Τα Προγράμματα Ποιότητας στα τεχνικά έργα αφορούν 
στην έγκαιρη και προληπτικού χαρακτήρα παρακολούθη¬ 
ση της ποιότητας των έργων. 

Οι φορείς που είναι δυνατό να εμπλέκονται σε ένα τε¬ 
χνικό έργο είναι, ανάλογα με την περίπτωση: 

- Κύριος του Έργου 

- Φορέας Ανάθεσης 

- Διευθύνουσα Υπηρεσία/Επιβλέπων 

- Σύμβουλος (-οι) Τεχνικής Υποστήριξης 

- Μελετητής (ές) 

- Κατασκευαστής (Εταιρεία ή Κοινοπραξία) 

- Υπεργολάβος (-οι) 

- Προμηθευτής (ές) Υλικών 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Όλοι οι εμπλεκόμενοι φορείς σε ένα τεχνικό έργο θα 
πρέπει να διαθέτουντηντεχνογνωσία που θα τους δίνει τη 
δυνατότητα να εκπονούν, να αξιολογούν και να ελέγχουν 
τα προγράμματα ποιότητας, ο καθένας από τη δική του 
πλευρά. 

Κρίνεται στο σημείο αυτό απαραίτητο να παρατεθεί ο 
ορισμός για το πρόγραμμα ποιότητας (ηυεΝΙγ ρΐαη) από 
το πρότυπο 130 8402:1994: 

Έγγραφο, στο οποίο διατυπώνονται οι ειδικές πρακτι¬ 
κές και τα μέσα για την ποιότητα καθώς και η αλληλουχία 
των δραστηριοτήτων που έχουν σχέση με ένα συγκεκρι¬ 
μένο προϊόν, έργο ή σύμβαση (παρ. 3.13 του προτύπου)". 

Το Πρόγραμμα Ποιότητας Έργου (ΠΠΕ) είναι ένα έγ¬ 
γραφο που οριστικοποιείται και συγκεκριμενοποιείται κα¬ 
τά την περίοδο προπαρασκευής των εργασιών. Συντάσ- 
σεται από τον ανάδοχο και υποβάλλεται στον Κύριο του 
Έργου εντός δύο (2) μηνών από την υπογραφή της Σύμ¬ 
βασης. 

Η σύνταξη ενός κατάλληλου Προγράμματος Ποιότητας 
για κάθε έργο που εκτελείται και η παρακολούθηση της 
εφαρμογής του είναι ο καλύτερος δυνατός τρόπος για 
την εκτέλεση του έργου σύμφωνα με τις συμβατικές απαι¬ 
τήσεις. Κύριος στόχος ενός Προγράμματος Ποιότητας εί¬ 
ναι η σωστή οργάνωση του έργου και η κάλυψη των απαι¬ 
τήσεων που θέτει ο Κύριος του Έργου μέσω της σύμβα¬ 
σης. 

Το Πρόγραμμα Ποιότητας θα ενσωματώνει και θα κωδι¬ 
κοποιεί όλες τις απαιτήσεις των συμβατικών τευχών και: 

1. θα περιγράφει τις φάσεις ανάπτυξης του έργου και 
τις αντίστοιχες δραστηριότητες 

2. θα είναι σε πλήρη συμφωνία και θα περιλαμβάνει το 
χρονοδιάγραμμα του έργου 

3. θα καθορίζειτοντρόπο οργάνωσης και διοίκησηςτου 
έργου 

4. θα καθορίζει τον τρόπο και τις λεπτομέρειες συγκέ¬ 
ντρωσης και αρχειοθέτησης των στοιχείων κατά την κα¬ 
τασκευή ώστε να ικανοποιούνται οι απαιτήσεις ιχνηλασι- 
μότητας (δηλαδή να είναι δυνατή η εκ των υστέρων ανα¬ 
ζήτηση όλων των στοιχείων για ένα συγκεκριμένο τμήμα 
του έργου και η συγκρότηση του μητρώου του έργου). 

Κατά τη φάση σύνταξης του ΠΠΕ πρέπει να γίνει συ¬ 
στηματική, σχολαστική και ολοκληρωμένη μελέτη των 
απαιτήσεων των συμβατικών τευχών, να εντοπιστούν 
έγκαιρα οι τυχόν ασάφειες στα συμβατικά τεύχη καθώς 
και πιθανές αντιφάσεις μεταξύ τους, να συζητηθούν με¬ 
ταξύ του Κυρίου του Έργου και του Αναδόχου και να λη- 
φθούν οριστικές αποφάσεις για τις λεπτομέρειες κατα¬ 
σκευής του έργου, οι οποίες θα αποτυπωθούν επίσης στο 
ΠΠΕ. 

Το ΠΠΕ ενός έργου πρέπει να αναθεωρείται όταν προ¬ 
κύπτουν σημαντικές αλλαγές, ώστε να ανταποκρίνεται 
στην πραγματική κατάσταση του έργου (π.χ. τροποποίη¬ 
ση της μελέτης) 

2. ΠΕΡΙΕΧΟΜΕΝΑ ΤΟΥ ΠΠΕ 

Μία ενδεικτική διάρθρωση των περιεχομένων του ΠΠΕ 
είναι η ακόλουθη: 

ΤΜΗΜΑ I 

1. Εισαγωγή 

1.1 Αντικείμενο του Προγράμματος Ποιότητας 

1.2 Πολιτική Ποιότητας για το έργο 

1.3 Δομή Προγράμματος Ποιότητας 

2. Περιγραφή έργου 

2.1 Μέθοδοι κατασκευής 


2.2 Έλεγχοι και Δοκιμές 

2.3 Χρονοδιάγραμμα εργασιών 

3. Χρησιμοποιούμενοι πόροι 

3.1 Ανθρώπινο Δυναμικό 

3.1.1 Οργανόγραμμα έργου 

3.1.2 Αρμοδιότητες κυρίων στελεχών 

3.1.3 Στελέχωση του έργου 

3.2 Υλικά και υπηρεσίες 

3.2.1 Υλικά 

3.2.2 Υπηρεσίες 

3.3 Εξοπλισμός 

3.3.1 Μηχανολογικός εξοπλισμός (μηχανήματα) 

3.3.2 Μετρητικός εξοπλισμός 

4. Διαχείριση 

4.1 Διαχείριση εγγράφων 

4.1.1 Διαχείριση του Προγράμματος Ποιότητας 

4.1.2 Κωδικοποίηση εγγράφων - εντύπων 

4.1.3 Δελτία ελέγχου και λοιπά έντυπα 

4.1.4 Αρχειοθέτηση 

4.2 Μη συμμορφώσεις - Διορθωτικές/προληπτικές 
ενέργειες 

4.3 Επιθεωρήσεις 

4.4 Ανασκοπήσεις 

5. Άλλα θέματα 

5.1 Αντιμετώπιση εκτάκτων καταστάσεων 

5.2 Ασφάλεια και Υγεία 

5.3 Προστασία περιβάλλοντος 

6. Παραπομπές- Αναφορές 

6.1 Σχέδια 

6.2 Πρότυπα - Κανονισμοί - Τεχνικές Προδιαγραφές 

6.3 Σύνδεση με Σύστημα Ποιότητας αναδόχου 

ΤΜΗΜΑ II 

7. Προγράμματα Ενεργειών 

Τ ο λειτουργικό τμήμα του Π Π Ε αποτελούν τα προγράμ¬ 
ματα ενεργειών, κάθε ένα από τα οποία αναφέρεται σε 
συγκεκριμένο τμήμα ή σε συγκεκριμένη ενότητα του έρ¬ 
γου και περιγράφει τις διαδοχικές ενέργειες που απαι¬ 
τούνται για την κατασκευή του. 

Τα προγράμματα ενεργειών περιλαμβάνουν οπωσδή¬ 
ποτε όλους τους ελέγχους και δοκιμές του έργου. 

Στα προγράμματα ενεργειών: 

- αναλύονται οι φάσεις και οι δραστηριότητες για την 
κατασκευή κάθε τμήματος (π.χ. εκσκαφή βάθρων) ή λει¬ 
τουργικής ενότητας (π.χ. κατασκευή άνω διάβασης) 

- καθορίζονται τα σημεία στα οποία απαιτείται έγκριση 
πριν από τη συνέχιση των εργασιών (Σημεία Στάσης για 
Έγκριση, ΣΣΕ) 

- καθορίζονται τα έγγραφα αναφοράς που εφαρμόζο¬ 
νται (π.χ. οδηγίες, προδιαγραφές, πρότυπα, συμβατικές 
απαιτήσεις) 

- περιγράφονται συνοπτικά οι ενέργειες για κάθε φάση 
και δραστηριότητα (π.χ. οι έλεγχοι που θα γίνουν) 

- καθορίζονται τα έντυπα που θα χρησιμοποιηθούν για 
την καταγραφή των αποτελεσμάτων (π.χ. έντυπα εργα¬ 
στηριακών δοκιμών, δελτία ελέγχου εργασιών κ.τ.λ.) 

- καθορίζονται οι εμπλεκόμενοι σε κάθε φάση και δρα¬ 
στηριότητα φορείς (π.χ. Ανάδοχος, Υπεργολάβος, Κύ¬ 
ριος του Έργου, Τρίτος) 

ΠΑΡΑΡΤΗΜΑΤΑ 

Τα θέματα που περιλαμβάνονται στο ΠΠΕ, ανάλογα με 
την έκταση και το περιεχόμενο τους, είναι δυνατό είτε να 
περιέχονται στο ΠΠΕ είτε να επισυνάπτονται σε Παραρ¬ 
τήματα που το συνοδεύουν. 

3. ΕΛΕΓΧΟΣ ΚΑΙ ΕΓΚΡΙΣΗ ΤΟΥ ΠΠΕ 

Η σύνταξη και η κατ’ αρχήν έγκριση του ΠΠΕ γίνεται από 
τον ανάδοχο μέσω των εσωτερικών του διαδικασιών. Στη 
συνέχεια το ΠΠΕ υποβάλλεται στην Υπηρεσία για έλεγχο 
και έγκριση. 

Ο έλεγχος και η έγκριση από τις υπηρεσίες του Κυρίου 
του Έργου πρέπει να καλύψουν με λεπτομέρειες όλα τα 
θέματα που, σύμφωνα με τον παραπάνω πίνακα περιεχο¬ 
μένων, περιλαμβάνονται στο ΠΠΕ. 

Γ ιατη διευκόλυνση και την υποβοήθηση των υπηρεσιών 
που θα ελέγχουν και θα εγκρίνουν τα ΠΠΕ επισυνάπτεται 
στις παρούσες οδηγίες ένα υπόδειγμα "Εντύπου ελέγχου 
και έγκρισης από την Υπηρεσία του Προγράμματος Ποιό¬ 
τητας Έργου (ΠΠΕ)", το οποίο θα συμπληρώνεται απότις 


υπηρεσίες κατά την εξέταση των ΠΠΕ και θα παραμένει 
στα αρχεία τους, ενώ παράλληλα θα εγκρίνεται το ΠΠΕ 
και θα επιστρέφεται στον ανάδοχο για να εφαρμοστεί κα¬ 
τά την εκτέλεση του έργου. 

Συνημμένο στις παρούσες οδηγίες: Έντυπο ελέγχου 
και έγκρισης από την Υπηρεσία του Προγράμματος Ποιό¬ 
τητας Έργου (ΠΠΕ). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 24 Ιουλίου 2001 

Ο ΥΦΥΠΟΥΡΓΟΣ 

ΑΘΑΝ. ΑΛΕΥΡΑΣ 




Υ.ΠΕ.ΧΩ.Δ.Ε./Γ.Γ.Δ.Ε. 

ΓΕΝΙΚΗ Δ/ΝΣΗ ΠΟΙΟΤΗΤΑΣ Δ.Ε. 
Δ/ΝΣΗ ΔΙΑΜΟΡΦΩΣΗΣ ΑΡΧΩΝ & 
ΚΑΝΟΝΩΝ ΔΙΑΣΦΑΛΙΣΗΣ ΠΟΙΟΤΗΤΑΣ 

νημμένη δισκέτα (αρχείο. "Κατευθ Οδηγίες ΣΔΕΠ"). 

τουλάχιστον οι κύριες λειτουργίες του εργοταξίου, ενώ πρέπει μεταξύ άλλων να περιληφθούν οπωσδήποτε τα στελέχη και οι θέσεις οι οποίες 
καθορίζονται ρητά στα συμβατικά έγγραφα. Ενδεικτικό οργανόγραμμα έργου περιλαμβάνεται στη συνημμένη δισκέτα (αρχείο 
«Οργανόγραμμα»). _ ____ 

ΠΑΡΑΤΗΡΗΣΕΙΣ 





3.3 ΕΞΟΠΛΙΣΜΟΣ 







ΔΑ* 











ΟΧΙ 











ΝΑΙ 











• 

3.2.Β2 Κατονομάζονται στο ΠΠΕ οι υπεργολάβοι που θα χρησιμοποιηθούν για 
” κάθε εργασία; 

3.2.Β3 Περιγράφεται στο ΠΠΕ ο τρόπος αξιολόγησης και επιλογής 
υπεργολάβων από τον ανάδοχο, με έμφαση στα θέματα εκπαίδευσης 
του προσωπικού τους; 

3.2.Β4 Περιγράφονται στο ΠΠΕ οι απαιτήσεις επιθεώρησης των υπεργολάβων 
από τον ανάδοχο; 

3.2.Β5 Περιγράφεται στο ΠΠΕ ο τρόπος ελέγχου και παραλαβής των εργασιών 
των υπεργολάβων από τον ανάδοχο; 

3.3.1.1 Περιλαμβάνεται στο ΠΠΕ κατάλογος των μηχανημάτων που θα 
χρησιμοποιηθούν κατά την κατασκευή και δηλώνεται το ιδιοκτησιακό 
τους καθεστώς; 

3.3.1.2 Τα μηχανήματα που περιγράφονται στο ΠΠΕ είναι επαρκή για την 
έγκαιρη και σωστή εκτέλεση του έργου; 

3.3.1.3 Περιγράφονται στο ΠΠΕ οι διαδικασίες συντήρησης των μηχανημάτων 
του αναδόχου, των υπεργολάβων και των τυχόν ενοικιαζόμενων; 

3.3.2.1 Περιλαμβάνεται στο ΠΠΕ κατάλογος μετρητικού εξοπλισμού που θα 
χρησιμοποιηθεί για ελέγχους και δοκιμές; 

3.3.2.2 Είναι επαρκής ο μετρητικός εξοπλισμός που αναφέρεται στο ΠΠΕ ώστε 
να γίνουν όλοι οι απαιτούμενοι έλεγχοι - δοκιμές; 

3.3.2.3 Περιγράφεται στο ΠΠΕ ο τρόπος διακρίβωσης του μετρητικού 
εξοπλισμού; 


Δεν απαιτείται 

